Oficiālais Vēstnesis L 160 , 30/04/2004 Lpp. 0082 - 0084



Komisijas Lēmums (2004. gada 29. aprīlis), ar ko groza 2003. gada Pievienošanās akta VIII pielikuma B papildinājumu, lai iekļautu konkrētus Latvijas dzīvnieku blakusproduktu uzņēmumus to uzņēmumu sarakstā, kam piešķirts pārejas periods (izziņots ar dokumenta numuru C(2004) 1737) (Dokuments attiecas uz EEZ) (2004/476/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā VIII pielikuma 4. nodaļas B iedaļas I apakšiedaļas 2. punkta d) apakšpunktu, tā kā: (1) 2003. gada Pievienošanās akta VIII pielikuma 4. nodaļas B iedaļas I apakšiedaļas 2. punkta a) apakšpunktā paredzēts, ka strukturālās prasības, kas noteiktas attiecībā uz I nodaļu V pielikumā un uz I nodaļu VII pielikumā Eiropas Parlamenta un Padomes 2002. gada 3. oktobra Regulai (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam [1], līdz 2004. gada 31. decembrim saskaņā ar noteiktiem nosacījumiem nepiemēro Latvijas uzņēmumiem, kuri uzskaitīti Pievienošanās akta VIII pielikuma B papildinājumā. (2) Iepriekšminētie uzņēmumi var apstrādāt, pārstrādāt un glabāt tikai 3. kategorijas izejvielu, kas definēta Regulas (EK) Nr. 1774/2002 6. pantā. (3) Ar Regulu (EK) Nr. 1774/2002 nosaka veselības noteikumus attiecībā uz dzīvnieku izcelsmes blakusproduktiem, kas nav paredzēti cilvēku uzturam. Tajā paredzētas strukturālas prasības, kas jāpiemēro uzņēmumos, kuros izmanto 3. kategorijas izejvielu. (4) Vēl sešiem dzīvnieku blakusproduktu pārstrādes uzņēmumiem Latvijā ir grūtības līdz 2004. gada 1. maijam nodrošināt atbilstību strukturālajām prasībām, kas noteiktas Regulas (EK) Nr. 1774/2002 V pielikuma I nodaļā un VII pielikuma I nodaļā. (5) Tādēļ minētajiem sešiem uzņēmumiem ir vajadzīgs laiks modernizācijas procesa pabeigšanai, lai pilnīgi atbilstu attiecīgajām strukturālajām prasībām, kas izklāstītas Regulā (EK) Nr. 1774/2002. (6) Minētie seši uzņēmumi, kas pašreiz jau daudz sasnieguši savā modernizācijā, ir snieguši ticamas garantijas, ka tiem ir vajadzīgie līdzekļi, lai īsā laikā novērstu atlikušās nepilnības, un tie ir saņēmuši Latvijas Pārtikas un veterinārā dienesta labvēlīgu atzinumu attiecībā uz uzsāktā modernizācijas procesa pabeigšanu. (7) Ir pieejama sīkāka informācija par nepilnībām katrā Latvijas uzņēmumā. (8) Atbilstīgi Latvijas lūgumam un lai veicinātu pāreju no pašreiz esošā režīma Latvijā uz tādu, ko nosaka Kopienas tiesību aktu veterinārajā jomā piemērošana, ir pamatojums piešķirt šiem sešiem uzņēmumiem pārejas periodu. (9) Tā kā šie seši uzņēmumi ir sasnieguši augstu modernizācijas pakāpi, pārejas periods jāierobežo līdz 2004. gada 31. decembrim. (10) Pastāvīgā pārtikas aprites un dzīvnieku veselības komiteja ir informēta par šajā lēmumā paredzētajiem pasākumiem, IR PIEŅĒMUSI ŠO LĒMUMU. 1. pants 1. Šā lēmuma pielikumā uzskaitītos uzņēmumus, iekļauj B papildinājumā, kas minēts 2003. gada Pievienošanās akta VIII pielikuma 4. nodaļas B iedaļas I apakšiedaļas 2. punktā. 2. Šā lēmuma pielikumā uzskaitītajiem uzņēmumiem piemēro noteikumus, kas paredzēti Pievienošanās akta VIII pielikuma 4. nodaļas B iedaļas I apakšiedaļas 2. punkta b) apakšpunktā. 3. Uz šā lēmuma pielikumā uzskaitītajiem uzņēmumiem līdz dienai, kura norādīta katram uzņēmumam, attiecas pārejas pasākumi saistībā ar Regulu (EK) Nr. 1774/2002. 2. pants Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā — Komisijas loceklis David Byrne [1] OV L 273, 10.10.2002., 1. lpp. -------------------------------------------------- PIELIKUMS Dzīvnieku blakusproduktu pārstrādes uzņēmumi, kam piešķirts pārejas periods Nr. | Veterinārā apstiprinājuma numurs | Uzņēmuma nosaukums un adrese | Tās izejvielas kategorija, ko atļauts izmantot | Prasību izpildes termiņš | 3. kategorija | 1. | 018409 | Balticovo, kontrolakciju sabiedrība, Iecavas pagasts, Bauskas rajons, LV- 3913 | x | 31.12.2004. | 2. | 018675 | GP Ādaži, kontrolakciju sabiedrība Ādažu pagasts, Rīgas rajons, LV- 2164 | x | 31.12.2004. | 3. | D18728 | R- Soft Ražotājs LTD "Abava", Pūres pagasts, Tukuma rajons, LV- 3124 | x | 31.12.2004. | 4. | 018674 | Putnu fabrika "Ķekava", kontrolakciju sabiedrība, Ķekavas pagasts, Rīgas rajons, LV- 2123 | x | 31.12.2004. | 5. | 018191 | Saldus gaļas kombināts LTD Saldus pagasts, Saldus rajons, LV- 3862 | x | 31.12.2004. | 6. | 019196 | Lielzeltiņi LTD Ceraukstes pagasts, Bauskas rajons, LV- 3908 | x | 31.12.2004. | --------------------------------------------------